Év eleji felmérés

„A” csoport

**A kapzsi kutya**

 Egy napon a telhetetlen és gonosz kutya az utcákon kóborolt, amikor egyszer csak finom illat csapta meg az orrát. A mohó eb a szag nyomába eredt, és váratlanul egy kisebb kutyával találta magát szembe, aki jókora húsos csontot tartott a szájában. A nagy kutya vicsorgó fogakkal mordult a kicsire, az meg ijedtében kiejtette a szájából a csontot és eliszkolt.

 − Oh! Oh! Micsoda finom falat − örvendezett a nagy kutya, s már épp készült nekiesni a csontnak, amikor hirtelen beléhasított a félelem: mi lesz, ha egy nála is nagyobb kutya megérzi a csábító illatot?! Szájába kapta hát a csontot, s ahelyett, hogy megette volna, sietősen elnyargalt.

− Keresek egy biztonságos helyet, ahol nyugodtan lakmározhatok − gondolta.

Útja egy hídon vezetett át. Ahogy lenézett a hídról, bele a tükörsima vízbe, egy kutya nézett vele farkasszemet, szájában egy jókora csonttal. Micsoda ostoba képe van ennek a nagy dögnek! Úgy látom, nincs valami jó erőben. Ráijesztek és tőle is megkaparintom a csontot. Azzal hangos ugatásba kezdett. A csont, amit eddig a szájában tartott, most nagy csobbanással a folyóba esett. A telhetetlen kutya saját tükörképét ugatta meg, s most korgó gyomorral kullog haza.

 *(Aiszóposz nyomán)*

**1. Kik szerepelnek a történetben? Írd a vonalra!**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_/2 pont

**2. Hol játszódik a történet? Húzd alá!**

*a)* erdőben *b)* utcán *c)* hídon *d)* réten \_/2 pont

**3. Hogyan talált rá a kóbor kutya a húsos csontra? Húzd alá a szövegben!** \_/2 pont

**4. Melyik szó mit jelent? Kösd össze!**

nyomába ered ide-oda vándorol

kullog követni kezdi

elnyargal menekülve elfut

eliszkol hirtelen nekivágva, gyorsan elfut

kóborol szégyenkezve, lassan megy \_/5 pont

**5. Milyen tulajdonságait ismerted meg a kóbor kutyának? Írd le!**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_/3 pont

**6. Kösd össze a szavakat a rokon értelmű megfelelőjükkel!**

 alattomos

nagyétkű

**telhetetlen**  rosszindulatú **gonosz**

zabagép

éhenkórász

álnok \_/6 pont

**7. Miért nem ette meg a kóbor kutya a csontot azonnal? Húzd alá a helyes választ!**

*a)* Biztonságos helyen a társaival akart lakmározni.

*b)* Megijedt a vele farkasszemet néző kutyától.

*c)* Félt, hogy egy nagyobb kutya megérzi az illatot, és elveszi tőle a csontot. \_/2 pont

**8. Miért maradt éhes a kóbor kutya? Fogalmazd meg egy mondatban!**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** \_/1 pont

**9. Mit tanácsolnál a kóbor kutyának, hogy legközelebb ne maradjon éhen? Fogalmazd meg egy mondatban!**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** \_/1 pont

**10. Melyik közmondás nem illik a történethez? Tegyél elé X-et!**

☐ Nehezen alkuszik meg két eb egy csonton.

☐ Ez már lerágott csont.

☐ Jobb ma egy, mint holnap kettő.

☐ Marakodás kutyaszokás.

☐ Későn jövőnek csont az ebédje.

☐ A kevés a nincsnél jobb. \_/4 pont

 Összpontszám: \_\_/30 pont